kardosdrur/scandi-wiki huggingface dataset:
Else Birkmose

Else Gunnarsson født Birkmose-Pedersen (3. januar 1931 i København – 28. september 1998 i Ålsgårde, Hellebæk) var en dansk landsholdspiller og landstræner i håndbold. Hun var med på det hold som vandt sølv ved verdensmesterskabet 1962 i Rumænien.

Birkmose blev i årene omkring 1960 betragtet som verdens bedste kvindelige håndboldspiller. Hun var sammen med den daværende landstræner Jørgen Absalonsen den drivende kraft bag den udvikling af dansk kvindehåndbold fra motionsspil til en elitesport som fandt sted i slutningen af 1950'erne.

Birkmose debuterede i 1947 på HG's førstehold. Med HG vandt hun syv danske mesterskaber i perioden 1951-1965, og i årene fra slutningen af 1950'erne deltog HG's kvinder i flere turneringer i Østeuropa. Hun var nøglespilleren, da HG i 1965 besejrede ungarske BP Kőbánya Spartacus fra Budapest med 21–16, i finalen i Mesterholdenes Europa Cup. HG var det første danske kvindehåndboldhold som vandt en Europacup. Også det følgende år spillede HG sig frem til finalen, der dog endte med et nederlag mod det østtyske hold SC Leipzig. Hun debuterede på landsholdet i 1948 og spillede på under fjorten år 63 landskampe og scorede 109 mål. Hun var med til at vinde det nordiske mesterskab fem gange. Ved det første verdensmesterskab i håndbold for kvinder i Jugoslavien 1957 blev det til en femteplads, mens Danmark i 1962 i Rumænien fik sølvmedaljer. Derefter stoppede hun sin aktive landsholdskarriere, men overtog året efter som den første kvinde og med Birgitte Wilbek posten som landstræner. Hun varetog dette arbejde indtil 1965. Desuden fungerede hun i en årrække som holdleder for HG's kvindehold.

Birkmose deltog 1956 med det danske basketballlandshold i EM.

Birkmose deltog allerede som aktiv i ledelsesarbejde i Københavns Håndbold Forbund 1954-1962, bl.a. som bestyrelsesmedlem 1957-1958. I 1959 modtog hun Dansk Håndbolds guldnål og blev dermed den første aktive spiller, som opnåede denne udmærkelse. Samtidig tildeltes hun B.T. s guldmedalje for den største danske idrætspræstation i 1958 på baggrund af sin indsats i landskampen mod verdensmestrene fra Tjekkoslovakiet.

Birkmose var sekretæruddannet og frem til 1965 ansat i forsikringsselskabet Nye Danske. Herefter flyttede hun til dagbladet Aktuelt, hvor hendes mand Grimur Gunnarsson var sportsredaktør, og arbejdede her til sin pensionering i midten af 1990'erne.

Else Birkmose-Pedersen døde i 1998.

Eksterne henvisninger 
 
 Dansk Kvindebiografisk Leksikon – Else Birkmose 
 Palle "Banks" Jørgensen: Håndboldhelte (Dansk Håndbold, 2007)
 FIBA Europe – Else Birkemose

Eksterne henvisninger 
 

 

Håndboldspillere fra Danmark
Håndboldtrænere fra Danmark
Personer i Dansk Kvindebiografisk Leksikon
Personer fra København
Anna Hansen

Anna Hansen f. Kristensen (18. november 1936 i Haslund - 30. april 1985) var en dansk landsholdspiller i håndbold. Hun var med på det hold som vandt sølv ved verdensmesterskabet 1962 i Rumænien.

Eksterne henvisninger 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Anne-Marie Nielsen

Anne-Marie "Søs" Nielsen (født 11. juli 1941 i Dalum) er en tidligere dansk landsholdspiller og landstræner i håndbold. Hun var med på det hold som vandt sølv ved verdensmesterskabet 1962 i Rumænien.

Nielsen som kom på landsholdet i en alder af bare 17 år og 5 måneder og derefter havde en landsholdskarriere som varede i næsten 17 år og som bl.a. gjorde hende til samlet topscorer ved VM turneringen i 1965. Med 180 A-landskampe er hun stadig nummer fem på listen over spillere med flest landskampe selvom hendes karriere fandt sted i en tid uden EM og uden kvinde håndbold i Olympiske lege og med VM kun hvert 3. år og i det hele taget uden nær så mange landskampe som i dag. Hun har rekorden med hele 133 landskampe i træk. Fra juni 1960 til november 1973 spillede hun samtlige danske landskampe. En rekord som fortsat består.
Hun spillede også en finale i Europacupen for Mesterhold med FIF i 1963 og har været med til at vinde ti danske mesterskaber till klubben i perioden 1959-1978.

Danske mesterskaber og pokalturneringer 
 1959: DM 
 1962: DM 
 1964: Pokal 
 1965: Pokal 
 1966: DM , Pokal 
 1967: DM , Pokal 
 1968: DM 
 1969: DM , Pokal 
 1970: DM , Pokal 
 1971: DM 
 1972: DM , Pokal 
 1973: DM , Pokal
 1974: DM 
 1975: DM , Pokal 
 1976: DM 
 1977: DM 
 1978: DM

Eksterne henvisninger 
 75 år med håndbold i FIF
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Birgitte Cramer

Birgitte Cramer f. Flaga (født 12. september 1939 i Helsingør) er en tidligere dansk landsholdspiller i håndbold som vandt sølv ved verdensmestersksberne 1962 i Rumænien.

Cramer, som spillede i Helsingør IF og Hørsholm UI, nåede fire landskampe. Hun spillede sin sidste landskamp mod Vesttyskland i Lübeck, den 9. december 1962.

Cramer er indehaver af modebutikken Ophelia i Helsingør.

Eksterne henvisninger 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Håndboldspillere fra Helsingør IF
Hans Klewing

Hans Andreas Klewing (1807 – 1879) var en stenhugger og var aktiv i kampen for danskheden i Sønderjylland. Han lavede flere private og officielle monumenter,gravstene og sokler.

Historie 
Klewings far kom fra Norge, men Klewing selv arbejdede og boede det meste af sit i Flensborg, hvor han sammen med sin hustru opbyggede et stenhuggerfirma, der havde over 40 medarbejdere. Hans aktive politiske arbejde, og dele af hans stenhuggerarbejde bærer tydeligt præg af hans tilhørsforhold til de danskorienterede slesvigere. Han var aktiv i en række forskellige foreninger.

Klewing deltog aktivt i Flensborgs kommunalpolitiske problemer og diskussioner og da de nye liberale bevægelser nåede til byen, støttede han først de slesvig-holstenske bevægelser, der ønskede et udelt Slesvig-Holsten. I 1840'erne skiftede han dog sit politiske syn og støttede derefter de danskorienterede slesvigere.

Under Treårskrigen var Klewing meget aktiv. Han var med til at smide slevig-holstenske anførere ned af rådhustrappen og arrangerede en underskriftindsamling, hvor han personligt afleverede papirerene i København. Han var med til at oprette Den slesvigske forening, der støttede en fri forfatning mellem Slesvig og Danmark.

Efter Danmarks sejr i Treårskrigen, fik hans stenhuggerfirma mange ordrer. En del af dem var private gravstene for velhavende kunder, der vidste at man fik den bedste vare hos Klewing. Af de officelle ordre kan nævnes mindesmærket for Slaget ved Bov og 51 marmormindetavler for danske officerer og disse blev opstillet på Flensborg Kirkegård. Han sponserede en sten med kongekrone og mindetavle som tak. 

Fundamentet til Den tapre Landsoldat i Fredericia og soklen til Istedløven er Klewings arbejde og i 1861 sponsorerede han en mindesten ved Eremitagen i Jægersborg Dyrehave.

Den sidste store dansk-nationale ordre kom, da der skulle opstilles en mindedestøtte på Skamlingsbanken i Sønderjylland til minde om folk, der havde gjort en særlig indsats, for danskheden i Nordslesvig/Sønderjylland.

Kilder og referencer 

Sønderjyllands historie
Personer fra Sønderjylland (i Danmark)
Danskere i 1800-tallet
Personer fra Flensborg
Stenhuggere fra Danmark
Pascal Renier

Pascal Renier (født 3. august 1971 i Waremme, Belgien) er en tidligere belgisk fodboldspiller, der spillede som forsvarsspiller. Han var på klubplan primært tilknyttet Club Brugge i hjemlandet, hvor han var tilknyttet seks sæsoner og var med til at vinde to belgiske mesterskaber. For det belgiske landshold spillede han 13 kampe. Han var en del af den belgiske trup ved VM i 1994 i USA.

Titler 

Belgiske Mesterskab
 1996 og 1998 med Club Brugge

Belgiske pokalturnering
 1994 med RFC de Liège
 1995 og 1996 med Club Brugge

Belgiens Super Cup
 1992, 1994 og 1996 med Club Brugge

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Belgien
Fodboldspillere fra Club Brugge
Fodboldspillere fra Standard Liège
Fodboldspillere fra Troyes AC
Fodboldspillere fra KVC Westerlo
Fodboldspillere fra SV Zulte Waregem
Deltagere ved verdensmesterskabet i fodbold 1994
Marc Hottiger

Marc Hottiger (født 7. november 1967 i Lausanne, Schweiz) er en tidligere schweizisk fodboldspiller, der spillede som forsvarsspiller. Han var på klubplan tilknyttet Lausanne Sports og FC Sion i sit hjemland, samt de engelske klubber Newcastle United og Everton.

Hottiger spillede mellem 1989 og 1996 63 kampe og scorede fem mål for det schweiziske landshold. Han repræsenterede sit land ved både VM i 1994 og EM i 1996.

Referencer

Eksterne henvisninger 

Fodboldspillere fra Schweiz
Fodboldspillere fra FC Lausanne-Sport
Fodboldspillere fra FC Sion
Fodboldspillere fra Newcastle United F.C.
Fodboldspillere fra Everton F.C.
Personer fra Lausanne
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Storhertugdømmet Hessen

Storhertugdømmet Hessen og ved Rhinen () er et tidligere tysk land, der eksisterede fra 1806 til 1918. Dets territorium lå nord og syd for Frankfurt am Main i den nuværende tyske delstat Hessen og vest for Rhinen omkring Mainz i den nuværende tyske delstat Rheinland-Pfalz. Hovedstaden var Darmstadt.

Storhertugdømmet Hessen opstod som grundlæggende medlem af Rhinforbundet i 1806, da Landgrevskabet Hessen-Darmstadt blev ophøjet til storhertugdømme. Fra 1815 var det medlem af Det Tyske Forbund, og i 1871 blev det en medlemsstat i Det Tyske Kejserrige. Ved kejserrigets kollaps i 1918 blev monarkiet afskaffet, og Hessen udråbt til Folkestaten Hessen, der forblev en selvstændig stat indtil 1945.

Indtil 1866 var dets nordlige nabo hertugfamiliens tidligere søstergren, Hessen-Kassel, hvorefter det blev indlemmet i Preussen. Af denne grund blev staten tit omtalt som Hessen-Darmstadt.

Historie 
I begyndelsen af 1800-tallet var kejser Napoleon af Frankrig den mest herskende i Europa. I 1806 grundlagde han Rhinforbundet, der var en samling af de tyske stater, som var hans allierede. Som anerkendelse blev Landgrevskabet Hessen-Darmstadt ophøjet til at være storhertugdømme. Den daværende landgreve Ludwig 10. blev herefter til storhertug Ludwig 1. af Hessen. På grund af denne alliance, blev det lille rige endnu mindre, da Napoleon havde lidt sit nederlag, og Europa-kortet skulle tegnes på ny ved Wienerkongressen i 1815. Det fik dog lov til at bestå og området ved Mainz blev tilføjet.

Efter Preussisk-østrigske krig i 1866, hvor storhertugdømmet havde kæmpet på østrigsk side sammen med sin nabo Hessen-Kassel, fik det atter lov at bestå. Men det østrigske nederlag betød indlemmelsen af nabolandet i Preussen. Dermed var storhertugdømmet omgivet af Preussen eller dets allierede. Desuden blev det nordlige område, Oberhessen, medlem af det Nordtyske Forbund og dermed direkte allieret med Preussen.

Efter proklamationen af det Tyske Kejserrige i 1871, blev hele storhertugdømmet en satellitstat herunder. Fortsat med sin egen fyrste, der dog havde sin overordnede – nemlig den tyske kejser.

Ved afslutningen af 1. verdenskrig i 1918 blev kejserriget ophævet og alle monarkier i Tyskland blev afskaffet. I stedet blev Folkerepublikken Hessen udråbt, der varede indtil 1945 hvor delstaterne Hessen og Rheinland-Pfalz blev oprettet i det daværende Vesttyskland.

Provinser 

Storhertugdømmet Hessen bestod af tre provinser:
 Starkenburg (med hovedstaden Darmstadt)
 Rheinhessen (med hovedstaden Mainz)
 Oberhessen (med hovedstaden Gießen)

Liste over Storhertuger af Hessen

Eksterne links 

Tidligere tyske stater
Medlemsstater af Rhinforbundet
Stater i Det Tyske Forbund
Stater i Det Nordtyske Forbund
Stater i Det Tyske Kejserrige
Hessen
Hessens historie
Rheinland-Pfalz' historie
Jelenia Góra

Jelenia Góra er en mellemstor købstad i det sydvestlige Polen med en befolkning på lidt under 82.000. Byen ligger i den nederschlesiske region tæt på grænsen til Tjekkiet.

Historie 

Byen blev grundlagt i starten af 1100-tallet og blev udbygget af hertug Bolesław II i 1241 og i 1288 fik byen sine købstadsrettigheder. I middelalderen, en del af Polen. I 1526 kom byen under det habsburgske Østrig under navnet Hirschberg, der betyder noget i retning af 'Hjortebjerget'. Byen blev senere annekteret af Kongeriget Preussen sammen med resten af Nedre Schlesien. I 1871 blev Hirschberg/Jelenia Góra en del af det tyske rige og var en af de største byer i provinsen Schlesien. Efter Første verdenskrig blev byen i 1919 en del af provinsen Nedre Schlesien.

Efter Anden verdenskrig blev byen indlemmet i Polen som følge af beslutningerne på Potsdamkonferencen. Byen er herefter kendt under sit polske navn, Jelenia Góra. Efter indlemmelsen i Polen blev de tilbageværende tyske indbyggere forvist til DDR og erstattet af etniske polakker.

Andet 

Jelenia Góra har Randers som sin danske venskabsby.

Galeri

Referencer

Eksterne henvisninger 

 Officiel hjemmeside  (polsk, engelsk, tysk, tjekkisk)

Byer i Polen
Marco Pascolo

Marco Pascolo (født 9. maj 1966 i Sion, Schweiz) er en tidligere schweizisk fodboldspiller, der spillede som målmand. Han var på klubplan primært tilknyttet klubber i hjemlandet, og tilbragte længst tid hos Servette FC og FC Zürich. Med Servette vandt han i 1994 det schweiziske mesterskab, mens det i 2000 blev til triumf i landets pokalturnering med FC Zürich.

Pascolo spillede mellem 1992 og 2001 55 kampe for det schweiziske landshold. Han repræsenterede sit land ved både VM i 1994 og EM i 1996.

Titler 

Schweizisk Liga
 1994 med Servette FC

Schweizisk Pokalturnering
 2000 med FC Zürich

Referencer

Eksterne henvisninger 
 Footballdatabase.eu spillerinfo

Fodboldspillere fra Schweiz
Fodboldspillere fra FC Sion
Fodboldspillere fra Neuchâtel Xamax
Fodboldspillere fra Servette FC
Fodboldspillere fra Cagliari Calcio
Fodboldspillere fra Nottingham Forest F.C.
Fodboldspillere fra FC Zürich
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Toni Røseler Andersen

Toni Dorthe Røseler gift Andersen (født 29. juli 1940 i Silkeborg) er en tidligere dansk landsholdspiller i håndbold. Hun var med på det hold som vandt sølv ved verdensmesterskabet 1962 i Rumænien.

Røseler debuterede på landsholdet 7. december 1958 det blev til 60 landskampe 68 mål. Hun spillede også en finale i Europacupen for Mesterhold med FIF i 1963 og har været med til at vinde seks danske mesterskaber med klubben i perioden 1959-1972.

Toni Røseler blev i 1963 gift med den mangeårige anfører for det mandlige landshold Gert Andersen. Parret blev 1973 forældre til de tveæggede tvillinge piger Camilla og Charlotte. Camilla blev som sine forældre landsholdsspiller og Charlotte kom på ungdomslandsholdet, inden skader tvang hende til at som 19-årig stoppe karrieren. Sønnen Kristian spillede i 12 sæsoner på divisionsholdet i Virum-Sorgenfri Håndboldklub. Toni Røselers far Walter Røseler var i sin tid selv aktiv i Københavns Håndboldklub,

Danske mesterskaber och pokalturneringer 
 1959: DM 
 1962: DM 
 1964: Pokal 
 1965: Pokal 
 1966: DM , Pokal 
 1967: DM , Pokal 
 1968: DM 
 1969: DM , Pokal 
 1970: DM , Pokal 
 1971: DM 
 1972: DM , Pokal

Eksterne henvisninger 
 75 år med håndbold i FIF
 Han var en hård hund – fyens.dk 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Niels Høiby

Niels Høiby (født 12. august 1941 i København) er en dansk professor, overlæge, formand for Dansk Selskab til Sikring af Lægers Ytringsfrihed og forhenværende folketingsmedlem for Liberal Alliance. 

Niels Høiby har ud over sit lægefaglige arbejde, der også omfatter videnskab og undervisning, deltaget aktivt i den danske sundhedsdebat i medierne.  Han er forfatter til flere debatbøger om sundhedsvæsenets problemer, bl.a. skrev han i 1999 bogen Det danske sundhedsvæsens storhed og fald, der er en kritik af bureakratiet, som breder sig i hospitalssektoren og hindrer dets muligheder for at komme videre. 
I en aviskronik har han med andre beskrevet det komiske i, at en række oversygeplejersker i stedet for at passe deres dont som værkfører på fabrikken foretrækker at frekventere konferencer om værdier og Foucault, der i hans øjne er akademisk snobberi. 

Han blev ved folketingsvalget i 2007 valgt som førstesuppleant for Ny Alliance i Nordsjællands Storkreds. Malou Aamund, som siden havde skiftet til Venstre, meldte i januar 2011 ud, at hun ville udtræde af Folketinget til grundlovsdag 2011. Pladsen gik til Niels Høiby, som ved sin indtrædelse gav Liberal Alliances folketingsgruppe dets fjerde mandat. Niels Høiby blev ikke genvalgt ved folketingsvalget senere i 2011.

Ved regionsrådsvalget i 2013 blev han valgt til Region Hovedstaden som partiets spidskandidat.

Høiby har siden 2. januar 2012 været Ridder af 1. grad af Dannebrog.

Eksterne henvisninger 
 DR's profilside om Niels Højby
 Sundhedspolitiske debatbøger af Niels Højby

Læger fra Danmark
Tidligere folketingsmedlemmer fra Liberal Alliance
Tidligere folketingskandidater fra Liberal Alliance
Folketingsmedlemmer i 2010'erne
Professorer fra Københavns Universitet
Foreningsformænd fra Danmark
Debattører fra Danmark
Faglitterære forfattere fra Danmark
Riddere af 1. grad af Dannebrog
Personer i Kraks Blå Bog
Danskere i 1900-tallet
Personer fra København
Regionsrådsmedlemmer fra Liberal Alliance
Helga Hansen

Helga Birgit Roth f. Hansen (29. september 1937 i Haderslev - 7. september 1985) var en dansk landsholdspiller i håndbold og var med på det hold som vandt sølv ved verdensmesterskabet 1962 i Rumænien.

Helga Hansen debuterede på landsholdet 7. december 1958 det blev til 32 landskampe. Hun spillede i Kolding IF og Frederiksberg IF, hvor hun vandt to DM-titler og pokalfinalen.

Danske mesterskaber och pokalturneringer 
 1966: DM , Pokal 
 1967: DM , Pokal

Eksterne henvisninger 
 75 år med håndbold i FIF
 FIFs Historie gennem 100 år 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Personer fra Haderslev
Yvan Quentin

Yvan Quentin (født 2. maj 1970 i Collombey-Muraz, Schweiz) er en tidligere schweizisk fodboldspiller, der spillede som forsvarsspiller. Han var på klubplan tilknyttet FC Sion, Neuchâtel Xamax og FC Zürich i hjemlandet. Længst tid tilbragte han hos Sion, hvor han var spillede i sammenlagt ni sæsoner.

Quentin spillede mellem 1992 og 2002 41 kampe for det schweiziske landshold. Han repræsenterede sit land ved både VM i 1994 og EM i 1996.

Referencer

Eksterne henvisninger 

Fodboldspillere fra Schweiz
Fodboldspillere fra FC Sion
Fodboldspillere fra Neuchâtel Xamax
Fodboldspillere fra FC Zürich
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Frida Jensen

Frida Helene Jensen (født 12. januar 1938 i Hjerm) er en tidligere dansk landsholdspiller i håndbold og var med på det hold som vandt sølv ved verdensmesterskabet 1962 i Rumænien.

Frida Jensen statede håndbolds karrieren i Kolding IF og debuterede på landsholdet 7. december 1958 det blev til 31 landskampe. Hun spillede også en finale i Europacupen for Mesterhold med FIF i 1963 og har været med til at vinde tre DM-titler og to pokalfinaler.

Danske mesterskaber och pokalturneringer 
 1959: DM 
 1962: DM 
 1964: Pokal 
 1965: Pokal 
 1966: DM , Pokal

Eksterne henvisninger 
 75 år med håndbold i FIF 
 FIFs Historie gennem 100 år 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Håndboldspillere fra Kolding IF
Håndboldspillere fra FIF
Kirsten Nilsson

Kirsten Nilsson (født 21. august 1934 i København) er en tidligere dansk landsholdspiller i håndbold og var stregspiller på det hold som vandt sølv ved verdensmesterskabet 1962 i Rumænien.

Kirsten Nilsson startede håndboldkarrieren i Rødovre og Omegns Gymnastikforening og kom senere til HG. Hun debuterede på landsholdet 9. september 1947; det blev til 80 landskampe og 95 mål.

Eksterne henvisninger 
 Rødovre Håndboldklub 
 Palle "Banks" Jørgensen: Håndboldhelte (Dansk Håndbold, 2007)

Håndboldspillere fra Danmark
Fatḥa

Fatḥa er et arabisk, diakritisk tegn. Det består af en enkelt skrå streg og sættes over arabiske bogstaver for at tilføje den korte a-lyd /a/. Tegnet kan dog udelades.

Fodnoter 

Arabisk skrift
Summer Phoenix

Summer Joy Phoenix (født 10. december 1978 i Winter Park, Florida i USA) er en amerikansk skuespillerinde, model og designer. Hun er den yngste søskende af den afdøde River Phoenix, Rain Phoenix, Joaquin Phoenix og Liberty Phoenix og var gift med skuespiller og filminstruktøren Casey Affleck.

Summer var barneskuespiller og sikrede sig en agent sammen med sine brødre og søster i en alder af to, og startede med at have gæste-roller i serier som Hun så et mord, Growing Pains og Airwolf. Hun optrådte i tv-filmen Kate's Secret og i Russkies, hvor hun spillede lillesøster til hendes rigtige bror Joaquin. Phoenix dukkede op i Wasted, The Laramie Project, SLC Punk!, Dinner Rush, The Believer, og The Faculty. Hun spillede hovedroller i Esther Kahn (2000) og Suzie Gold (2004).

Hun var medlem af rockbandet The Causey Way med sin søster Rain.

Hun gik på New York Universitys Tisch School of the Arts, men forlod stedet inden afgangseksamen for at forfølge en filmkarriere.

Privatliv 
Hun blev forlovet med Casey Affleck den 25. december 2003 og fødte en søn, Indiana August, den 31. maj 2004 i Amsterdam. Phoenix og Affleck giftede sig den 3. juni 2006 i Savannah, Georgia og fik en anden søn, Atticus, den 12. januar 2008.

Eksterne henvisninger 
 

Skuespillere fra Florida
Børneskuespillere fra USA
Tv-skuespillere fra USA
Jørgen Absalonsen

Jørgen Absalonsen (født 3. december 1921 i Odense) var en dansk arkitekt og landstræner for damelandsholdet i håndbold 1959-1963. Han var træner for det hold som vandt sølv ved verdensmesterskabet 1962 i Rumænien. Han var formand for Jydsk Håndbold Forbund.

Eksterne henvisninger 
 Palle "Banks" Jørgensen: Håndboldhelte (Dansk Håndbold, 2007)

Arkitekter fra Danmark
Håndboldtrænere fra Danmark
Dominique Herr

Dominique Herr (født 25. oktober 1965 i Basel, Schweiz) er en tidligere schweizisk fodboldspiller, der spillede som midterforsvarer. Han var på klubplan tilknyttet FC Basel, Lausanne-Sport og FC Sion i hjemlandet.

Herr spillede mellem 1989 og 1995 52 kampe og scorede fire mål for det schweiziske landshold. Han repræsenterede sit land ved VM i 1994 i USA.

Referencer

Eksterne henvisninger 
 Footballdatabase.eu spillerinfo 
 National-Football-Teams.com spillerinfo 

Fodboldspillere fra Schweiz
Fodboldspillere fra FC Basel
Fodboldspillere fra FC Lausanne-Sport
Fodboldspillere fra FC Sion
Personer fra Basel
Deltagere ved verdensmesterskabet i fodbold 1994
Walden Media

Walden Media er et børnefilmproduktionselskab bedst kendt som fremstillere af The Chronicles of Narnia film serie. Dets film er baseret på bemærkelsesværdig klassisk eller prisbelønnet børnelitteratur, overbevisende biografier eller historiske begivenheder, dokumentarfilm og nogle originale manuskripter.
Virksomhedens hovedsæde Walden Media er beliggende i Los Angeles i Californien, og Education, Outreach, Interactive and Publishing-kontoret er i Boston i Massachusetts.

Walden Media blev oprettet i 2000 af Michael Flaherty og Cary Granat. Granat var formand for Miramax's Dimension Films division, og Flaherty kom fra en verden af uddannelse.

Filmselskaber fra USA
Etableret i 2000
Christophe Ohrel

Christophe Ohrel (født 7. april 1968 i Strasbourg, Frankrig) er en tidligere schweizisk fodboldspiller, der spillede som midtbanespiller. Han var på klubplan primært tilknyttet Lausanne-Sport i hjemlandet, hvor han spillede i sammenlagt elleve sæsoner, men havde også ophold hos blandt andet Servette FC og de franske hold Rennes FC og Saint-Étienne.

Ohrel spillede mellem 1991 og 1997 56 kampe og scorede seks mål for det schweiziske landshold. Han repræsenterede sit land ved VM i 1994 i USA.

Referencer

Eksterne henvisninger 
 Footballdatabase.eu spillerinfo

Fodboldspillere fra Schweiz
Fodboldspillere fra FC Lausanne-Sport
Fodboldspillere fra Servette FC
Fodboldspillere fra Stade Rennais FC
Fodboldspillere fra AS Saint-Étienne
Fodboldspillere fra FC Luzern
Fodboldspillere fra Yverdon-Sport FC
Personer fra Strasbourg
Deltagere ved verdensmesterskabet i fodbold 1994